૨૩ ઑક્ટોબર ૧૮૧૪ના રોજ અમદાવાદનો વહીવટ ખોરવાયો. કરાર પ્રમાણે, અમદાવાદનો વહીવટ કરતી ગાયકવાડ સરકાર અંગ્રેજોને વાર્ષિક પાંચ લાખ રુપિયા વેરો ચૂકવતી હતી અને સત્તા માટે ગાયકવાડ અને પેશ્વા વચ્ચે કરાર થયેલો હોવા છતાં પેશ્વાએ નિમેલા સર-સુબેદાર ત્રિમ્બકજી ડેંગલાએ શહેર કબજે કરવા સેના મોકલી હતી. પછીથી મહેસૂલ ઉઘરાવવા મુદ્દે ગૂંચવાડા સર્જાયા હતા. એ અઢી વર્ષ શહેર માટે બહુ ખરાબ રહ્યા હતા. ૧૮૧૭માં પૂના કરાર થયો અને ગૂંચવાડો દૂર થયો. આ કરાર હેઠળ, ગાયકવાડ પેશ્વાને વર્ષે ૪.૫ લાખ ચૂકવે અને એટલી જ રકમ બ્રિટિશને પણ ચૂકવવાનું નક્કી થયું. ૩ નવેમ્બર ૧૯૧૭ના રોજ એટચિસન સંધિ હેઠળ ગાયકવાડ વડોદરા નજીકના વિસ્તારના બદલામાં બ્રિટિશને અમદાવાદ અને તેની સીમ આપી દેવા સંમત થયા. ડિસેમ્બરમાં ઇસ્ટ ઇન્ડિયા કંપનીને અમદાવાદ સોંપવામાં આવ્યુ અને સંધી પ્રમાણે ગાયકવાડ પાસે માત્ર અમદાવાદમાં આવેલી ગાયકવાડની હવેલીનો કબજો રહ્યો.